O fetiță de 12 ani din România, căutată timp de o lună în Spania, după ce părinții au vândut-o pentru căsătorie.
O minoră de origine română a fost vândută cu 4.000 de euro pentru căsătorie. Poliția spaniolă a început ancheta după ce a fost alertată de profesorii copilei. Fetița era în stare de șoc și nu se mai putea opri din plâns, în momentul în care a fost găsită de polițiști.
O fetiță din România, în vârstă de 12 ani, a fost salvată de Poliția Națională spaniolă după o lună de căutări. Copila fusese vândută de părinți cu 4.000 de euro pentru a se căsători cu un băiat.Potrivit El Espaniol, minora fost preluată de serviciile sociale și va primi asistență care să o ajute să depășească trauma suferită.Cel care urma să-i fie soț, tot român, are 18 ani. După acordul celor două familii, rudele mirelui au luat-o pe fată cu ei în orașul A Coruña.Ancheta în acest caz început după ce profesorii fetiței au alertat autoritățile. Aceștia și-au făcut griji că minora nu mai venea la școală de câteva zile. Dascălii spun că le-au trezit suspiciuni atitudinea părinților atunci când au fost întrebați unde e copilul.Anchetatorii spun că, deocamdată, nu se știe dacă minora răpită a fost victima unui atac sexual. Toate persoanele care au sechestrat-o pe minoră au fost arestate, inclusiv tânărul de 18 ani.